വന്യജീവി ആക്രമണം നാഗര്ഹോളെയിലെ 400 ആദിവാസി കുടുംബങ്ങളെ പുനരവധിസിപ്പിക്കും ബംഗളൂരു: വനാതിര്ത്തി ഗ്രാമങ്ങളിലും വനമേഖലയിലെ ആദിവാസി ഊരുകളിലും വന്യമൃഗങ്ങളുടെ ആക്രമണം വര്ധിക്കുന്ന സാഹചര്യത്തില് ആദിവാസികളെ വനമേഖലയില്നിന്നും പുനരധവസിപ്പിക്കാനുള്ള പദ്ധതി വേഗത്തിലാക്കാന് നിര്ദേശം. ഇതിെന്റ ഭആഗമായി നാഗര്ഹോളെ കടുവാ സംങ്കേതത്തില്നിന്നും 400 ആദിവാസി കുടുംബങ്ങലെ പുനരധവസിപ്പിക്കാന് സര്ക്കാര് തീരുമാനിച്ചു. സംസ്ഥാനത്ത് വനവല്ക്കരണത്തിനായി അനുവദിച്ച ഫണ്ട് ഉപയോഗിച്ചായിരിക്കും ആദിവാസി കുടുംബങ്ങളെ വനമേഖലയില്നിന്ന് മറ്റിടങ്ങളിലേക്ക് മാറ്റി താമസിപ്പിക്കുക. ഇതിനുള്ള നടപടികള് വേഗത്തിലാക്കാന് ദേശീയ കടുവ സംരക്ഷണ അതോറിറ്റി എന്.ടി.സി.എ സംസ്ഥാന സര്ക്കാരിന് നിര്ദേശം നല്കി.മാറ്റിപ്പാര്പ്പിക്കുമ്ബോള് ഓരോ കുടുംബത്തിനും 15 ലക്ഷം രൂപയുടെ ആനുകൂല്യങ്ങള് ലഭിക്കും. കര്ണാടക സംസ്ഥാന വന്യജീവി ബോര്ഡ് അംഗം സിദ്ധാര്ഥ് ഗോയെങ്ക കേന്ദ്ര പരിസ്ഥിതി മന്ത്രി ഭുപേന്ദര് യാദവിന് നല്കിയ പരാതിയെ തുടര്ന്നാണ് ആദിവാസി കുടുംബങ്ങളെ മാറ്റിപ്പാര്പ്പിക്കാന് തീരുമാനമായത്. തുടര്ന്നാണ് ഇതിനുള്ള നടപടി സ്വീകരിക്കാന് കടുവ സംരക്ഷണ അതോറിറ്റി കര്ണാടക സര്ക്കാരിന് നിര്ദേശം നല്കിയത്. നാഗര്ഹോളെ കടുവാ സംങ്കേതത്തിലെ ആദിവാസി കുടുംബങ്ങള്ക്ക് സ്വയം പുനരധിവസിക്കാനുള്ള നടപടി 1998ല് ആരംഭിച്ചതാണ്. നാഗര്ഹോളെ കടുവാ സംങ്കേതത്തിലെ ആദിവാസി കുടുംബങ്ങള്ക്ക് സ്വയം പുനരധവസിക്കാനുള്ള പദ്ധതി 1998ല് ആരംഭിച്ചതാണെങ്കിലും ഇതുവരെ 812 കുടുംബങ്ങല് മാത്രമാണ് വനമേഖലയില്നിന്ന് മാറി താമസിച്ചത്.എന്നാല്, ഇത്തരത്തില് പല വര്ഷങ്ങളിലായി മാറി താമസിച്ച 812 കുടുംബങ്ങള്ക്ക് വാഗ്ദാനം ചെയ്ത ആനുകൂല്യങ്ങളില് ഭൂരിഭാഗവും ലഭിച്ചിട്ടില്ല. ഇതോടെ മറ്റു കുടുംബങ്ങള് വനമേഖലയില് തന്നെ തുടരുകയായിരുന്നു. ജെനുകുരുബാസ്, ബെട്ടകുരുബാസ്, യെരാവസ്, സൊളിഗസ് എന്നിവയാണ് നാഗര്ഹോളെ കടുവാ സംങ്കേത പരിധിയിലുള്ള പ്രധാന ആദിവാസി ഗോത്ര വിഭാഗങ്ങള്. കുടക്, മൈസൂരു ജില്ലകളിലെ സംരക്ഷിത വനമേഖലയില്നിന്നും ഇതുവരെ 3,000ത്തിലധികം കുടുംബങ്ങള് സ്വമേധയാ മാറി താമസിച്ചെങ്കിലും ഇവര്ക്കും വാഗ്ദാനം ലഭിച്ച വീടും കൃഷി സ്ഥലവും ഇതുവരെ നല്കിയിട്ടില്ല. സംസ്ഥാനത്തെ മറ്റു കടുവാ സംങ്കേതങ്ങളായ മലെ മഹാദേശ്വര, ബന്ദിപ്പുര്, ബിലിഗിരി രംഗസ്വാമി ടെംപിള് ബി.ആര്.ടി, ഭദ്ര, ദണ്ഡേലി എന്നിവിടങ്ങളില് നിന്ന് 3,000 കുടുംബങ്ങളെ പുനരധിവസിപ്പിക്കുന്നതിനുള്ള ശ്രമങ്ങളും നടക്കുന്നുണ്ട്.കഴിഞ്ഞ നാലു വര്ഷത്തിനിടെ കര്ണാടകയില് വന്യമൃഗങ്ങളുടെ ആക്രമണത്തില് 153 പേരാണ് കൊല്ലപ്പെട്ടത്. 8581 പേര്ക്ക് പരിക്കേറ്റിട്ടുണ്ട്. കുടക്, ഹാസന് ജില്ലകളിലാണ് വന്യജീവി ആക്രമണം കൂടുതലായുള്ളത്.നാഗര്ഹോളെയോട് ചേര്ന്നുള്ള വനാതിര്ത്തി ഗ്രാമങ്ങളിലും കടുവ ഉള്പ്പെടെയുള്ള വന്യജീവികളുടെ ആക്രമണം പതിവാണ്. ദിവസങ്ങള്ക്ക് മുമ്ബ് നാഗര്ഗഹോളെ കടുവാ സംങ്കേതത്തിന് കീഴിലെ വീരനഹൊസഹള്ളി വനമേഖലക്ക് സമീപത്തെ അയ്യനകെരെ ആദിവാസി ഊരിലെ 13 വയസുകാരനായ ഗണേഷ് കടുവയുടെ ആക്രമണത്തില് കൊല്ലപ്പെട്ടിരുന്നു. രാവിലെ മൂത്രമൊഴിക്കുന്നതിനായി പുറത്ത് പോയപ്പോഴാണ് ഗണേഷിനെ കടുവ ആക്രമിച്ചത്.